Johannes Markus Holmsen

Johannes Markus Holmsen (født 3. mai 1880 i Vestre Aker, død 1959) var en norsk fotograf, kjent som Foto-Holmsen. 
mini|venstre|Christian Krohgs gate på Vaterland sett fra Brugata, ca. 1920. Midt i bildet Lilletorvets Skotöimagasin som lover Nedsatte Lave Priser. På samme hus skilt for Barber Salon og på husveggen i bakgrunnen margarinreklame.
miniatyr|venstre|Meyergården i Lille Strandgade nummer 4, trebygning fra 1700-tallet. Kjøpt av Peter Meyer (1745-1801) i 1777, bestefar til Thorvald Meyer. Gården lå i den nordlige delen av Paléhaven, tvers overfor Paléet, dagens Christian Frederiks plass ved Østbanestasjonen. De siste årene var det butikk i første etasje, slik som bildet viser. Revet tidlig på 1900-tallet. Bildet er fra 1912.

Han var skuespiller omkring århundreskiftet, ble så fotograf og pressefotograf og fotograferte meget fra det gamle Christiania. Han tok også en mengde bilder i Eidsvoll og omegn og utga boken Eidsvold: billeder og tekst i 1914. Han laget dessuten postkort. 

I Folketellingen 1900 står han oppført som bosatt i Pilestrædet 39 i Christiania og som yrke er oppført elektiker ved Elektrisk Bureau. I Folketellingen 1910 har han flyttet på seg og er da registrert med bolig i Pilestrædet 15b. Som familiestilling er det oppført Logerende og som yrke Oplæser. Han var fortsatt ugift på dette tidspunkt.

Holmsen var gift med Thora Sofie Udsigt (1887-1955).

 Bibliografi 


 Referanser 

 Litteratur 


Kategori:Norske fotografer
Kategori:Norske skuespillere
Kategori:Personer fra Oslo